Diari Oficial de la Generalitat Valenciana


Sumari del DOGV 1599, del 02-08-1991 (1991/902320)

Resolució del Conseller d'Obres Públiques, Urbanisme i Transports de data 17 de juliol de 1991, per la qual s'aproven inicialment les normes subsidiàries per al municipi de Cullera i se sotmeten a informació pública.
------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1991/07/17/(1)/dof/vci/html**

### Dades del document

Número de DOGV
:   1599

Data del DOGV
:   02-08-1991

Secció del DOGV
:   I. DISPOSICIONS GENERALS

Número del document
:   1991/902320


Data del document
:   17-07-1991

Organisme emissor


Tipus de document
:   Resolució

Descriptors 

:   * Cullera
    * pla d'urbanisme

Resolució del Conseller d'Obres Públiques, Urbanisme i Transports de data 17 de juliol de 1991, per la qual s'aproven inicialment les normes subsidiàries per al municipi de Cullera i se sotmeten a informació pública.  
Vistes les actuacions seguides en relació amb les normes subsidiàries transitòries del municipi de Cullera i,  
Vist:  
1. Que el Pla General d'Ordenació Urbana de Cullera, que és de 1965, ha quedat suspés per Decret del Consell de la Generalitat 116/91, de 26 de juny.  
2. Que la disposició addicional de l'esmentat decret encomana a aquest Conseller d'Obres Públiques, Urbanisme i Transports la formulació i l'aprovació de normes subsidiàries transitòries que ordenen el terme municipal de Cullera, mentre no s'aprove un pla general per a aquest.  
3. Que la tramitació de les dites normes ha estat declarada urgent per la mencionada disposició.  
4. Que pels serveis tècnics de la Direcció General d'Urbanisme i Ordenació Territorial d'aquesta conselleria ha estat elaborat un projecte de normes subsidiàries transitòries i elevat a la consideració d'aquest conseller.  
Atés:  
1. Que l'esmentat projecte de normes subsidiàries transitòries té l'abast previst en l'article 91 a) del reglament de planejament i conté la documentació i les determinacions exigides en l'article 92 de l'esmentat reglament i disposicions concordants de la legislació urbanística vigent.  
2. Que la procedència de dictar les normes subsidiàries per al municipi de Cullera es fonamenta en l'article 51 de la vigent Llei del Sòl en relació amb el Decret 116/912, de 26 de juny del Consell de la Generalitat Valenciana.  
3. Que la competència d'aquest conseller per a acordar l'aprovació inicial d'unes normes subsidiàries de planejament té el seu fonament en allò previst pels articles 70 de la Llei del Sòl i 152 del reglament de planejament, els quals habiliten, també, la tramitació urgent del procediment.  
4. Que no pareix procedent en aquest cas la delimitació específica d'àrees de suspensió de llicències establerta en el moment d'acordar l'aprovació inicial, segons preveu amb caràcter general l'article del Reial Decret Llei 16/81, de 16 d'octubre, atés que el pla general anterior es troba suspés de vigència en virtut d'allò assenyalat en el «vist» primer d'aquesta resolució.  
Per tot això i fent ús de les facultats que em confereixen els Decrets 137/90, i 116/91, del Consell de la Generalitat Valenciana, les disposicions anteriorment citades i la resta de pertinent aplicació, resolc:  
Aprovar inicialment les normes subsidiàries transitòries per al municipi de Cullera i sotmetre-les a informació pública per un termini de 45 dies naturals comptadors des de l'última publicació que es farà d'aquesta resolució en el Butlletí Oficial de la Província de València, en el Diari Oficial de la Generalitat Valenciana i en un dels diaris no oficials de major circulació de l'esmentada província. Durant la informació pública l'expedient estarà exposat per a consulta dels interessats a les dependències municipals de l'Ajuntament de Cullera, i es podran presentar al·legacions pels interessats, al registre general d'aquesta conselleria o a l'ajuntament afectat.  
Resolc, també, trametre les actuacions a l'Ajuntament de Cullera per a millor compliment d'allò esmentat anteriorment i perquè en el mateix termini emeta un informe sobre el document tècnic i propose les modificacions que considere oportunes.  
Aquesta resolució no és definitiva i per això no és possible interposar cap recurs davant d'aquesta.  
València, 17 de juliol de 1991.   
El Conseller d'Obres Públiques, Urbanisme i Transports: Eugenio Burriel de Orueta.


Còpia Permalink ELI